5. ทรัพย์สินที่ใช้ในการประกอบธุรกิจ

5.1 สินทรัพย์ถาวรหลักที่ใช้ในการประกอบธุรกิจ

ที่ดิน อาคาร และอุปกรณ์

บริษัทฯและบริษัทย่อยมีที่ดิน อาคาร และอุปกรณ์ ณ วันที่ 31 ธันวาคม ดังนี้

(หน่วย: ล้านบาท)

+----------------------------------------+---------+---------+---------+
| รายการ                                 | 2555    | 2554    | 2553    |
+----------------------------------------+---------+---------+---------+
| ที่ดิน                                    |         |         |         |
+----------------------------------------+---------+---------+---------+
|   สำนักงานใหญ่                           | 19      | 19      | 6       |
+----------------------------------------+---------+---------+---------+
|   ที่ดินในเขตกรุงเทพฯ และปริมณฑล            | 2,738   | 2,799   | 2,827   |
|                                        |         |         |         |
|   ที่ดินในต่างจังหวัด                        | 1,762   | 1,890   | 1,831   |
+----------------------------------------+---------+---------+---------+
|   รวมที่ดิน                               | 4,519   | 4,708   | 4,664   |
+----------------------------------------+---------+---------+---------+
| อาคารและส่วนปรับปรุงอาคาร                 |         |         |         |
+----------------------------------------+---------+---------+---------+
|   สำนักงานใหญ่                           | 102     | 102     | 65      |
+----------------------------------------+---------+---------+---------+
|   สาขาในเขตกรุงเทพฯ และปริมณฑล           | 1,189   | 1,182   | 1,540   |
|                                        |         |         |         |
|   สาขาในต่างจังหวัด                       | 1,455   | 1,502   | 1,178   |
+----------------------------------------+---------+---------+---------+
|   รวมอาคารและส่วนปรับปรุงอาคาร            | 2,746   | 2,786   | 2,783   |
+----------------------------------------+---------+---------+---------+
| เครื่องตกแต่ง ติดตั้ง และอุปกรณ์               |         |         |         |
+----------------------------------------+---------+---------+---------+
|   เครื่อ                                 | 5,647   | 5,204   | 4,488   |
| งตกแต่งและติดตั้ง/คอมพิวเตอร์/เครื่องใช้สำนักงาน |         |         |         |
+----------------------------------------+---------+---------+---------+
|   รวมเครื่องตกแต่ง ติดตั้ง และอุปกรณ์          | 5,647   | 5,204   | 4,488   |
+----------------------------------------+---------+---------+---------+
| อื่น ๆ                                   | 337     | 411     | 412     |
+----------------------------------------+---------+---------+---------+
| รวม                                    | 13,249  | 13,109  | 12,347  |
+----------------------------------------+---------+---------+---------+
|   หัก ค่าเสื่อมราคาสะสม                    | (4,805) | (4,199) | (3,235) |
+----------------------------------------+---------+---------+---------+
|   หัก ค่าเผื่อการด้อยค่า                     | (100)   | (95)    | (1)     |
+----------------------------------------+---------+---------+---------+
| ที่ดิน อาคาร และอุปกรณ์ – สุทธิ               | 8,344   | 8,815   | 9,111   |
+----------------------------------------+---------+---------+---------+

  สินทรัพย์ไม่มีตัวตน

บริษัทฯและบริษัทย่อยมีสินทรัพย์ไม่มีตัวตน ณ วันที่ 31 ธันวาคม ดังนี้

(หน่วย: ล้านบาท)

+----------------------------------------+---------+---------+---------+
| รายการ                                 | 2555    | 2554    | 2553    |
+----------------------------------------+---------+---------+---------+
| สินทรัพย์ไม่มีตัวตนที่ได้มาจากการรวมธุรกิจ        | 4,100   | 4,100   | 4,100   |
+----------------------------------------+---------+---------+---------+
| คอมพิวเตอร์ซอฟท์แวร์และอื่นๆ                 | 1,977   | 1,698   | 1,134   |
+----------------------------------------+---------+---------+---------+
|   รวม                                  | 6,077   | 5,798   | 5,234   |
+----------------------------------------+---------+---------+---------+
|   หัก ค่าตัดจำหน่ายสะสม                    | (1,723) | (1,064) | (429)   |
+----------------------------------------+---------+---------+---------+
|   หัก ค่าเผื่อการด้อยค่า                     | (60)    | (25)    | -       |
+----------------------------------------+---------+---------+---------+
| สินทรัพย์ไม่มีตัวตน - สุทธิ                    | 4,294   | 4,709   | 4,805   |
+----------------------------------------+---------+---------+---------+

  สัญญาเช่าระยะยาว

บริษัทฯและบริษัทย่อย ได้ทำสัญญาเช่าที่ดิน อาคาร และอุปกรณ์ เพื่อใช้เป็นสำนักงานสาขา
และทำสัญญา
เช่ารถยนต์ จำนวนหลายสัญญา บริษัทฯและบริษัทย่อยมีภาระผูกพันที่จะต้องจ่ายค่าเช่าในอนาคต ณ
วันที่ 31 ธันวาคม ดังนี้

  (หน่วย: ล้านบาท)

+---------------------------------------+---------+---------+---------+
| รายการ                                | 2555    | 2554    | 2553    |
+---------------------------------------+---------+---------+---------+
| สัญญาเช่าที่ดิน/อาคาร/อุปกรณ์                | 2,089   | 1,807   | 1,340   |
|                                       |         |         |         |
| สัญญาเช่ารถยนต์                          | 421     | 398     | 419     |
+---------------------------------------+---------+---------+---------+
| รวม                                   | 2,510   | 2,205   | 1,759   |
+---------------------------------------+---------+---------+---------+

2.  เงินให้สินเชื่อ

  นโยบายการจัดชั้นสินทรัพย์

สินทรัพย์จัดชั้นของบริษัทฯและบริษัทย่อยที่เป็นสถาบันการเงิน
(ธนาคารและบริษัทบริหารสินทรัพย์)ประกอบด้วย รายการระหว่างธนาคารและตลาดเงิน
เงินให้สินเชื่อและดอกเบี้ยค้างรับ เงินลงทุน ทรัพย์สินรอการขายและสินทรัพย์อื่น
โดยบริษัทฯและบริษัทย่อย
มีนโยบายจัดชั้นสินทรัพย์ตามหลักเกณฑ์ที่กำหนดโดยธนาคารแห่งประเทศไทย
ซึ่งรวมถึงการวิเคราะห์เงินให้กู้ยืมแต่ละประเภท และการประเมินฐานะของลูกหนี้แต่ละราย
ซึ่งสรุปการจัดชั้นสินทรัพย์ ณ วันที่ 31 ธันวาคม 2555 ได้ดังนี้

(หน่วย : ล้านบาท)

  ------------------- ------------------------------ -------------------------------- --------- ---------- ---------- --------- ---------
  การจัดชั้น             รายการระหว่างธนาคารและตลาดเงิน   เงินให้สินเชื่อแก่ลูกหนี้และดอกเบี้ยค้างรับ   เงินลงทุน   ทรัพย์สิน     สินทรัพย์อื่น   รวม       สัดส่วน
                                                                                                รอการขาย                        (ร้อยละ)

  จัดชั้นปกติ             39,223                         671,689                          -         -          199        711,111   91.78

  จัดชั้นกล่าวถึงเป็นพิเศษ   -                              28,575                           -         -          94         28,669    3.70

  จัดชั้นต่ำกว่ามาตรฐาน    -                              5,312                            -         -          7          5,319     0.68

  จัดชั้นสงสัย            -                              4,543                            -         -          6          4,549     0.59

  จัดชั้นสงสัยจะสูญ        -                              23,781                           278       756        354        25,169    3.25

  รวม                 39,223                         733,900                          278       756        660        774,817   100.00
  ------------------- ------------------------------ -------------------------------- --------- ---------- ---------- --------- ---------

  นโยบายการตั้งค่าเผื่อหนี้สงสัยจะสูญ

-   บริษัทฯและบริษัทย่อยที่ประกอบธุรกิจธนาคารและบริษัทบริหารสินทรัพย์ตั้งค่าเผื่อหนี้สงสัยจะสูญของเงินให้สินเชื่อตามหลักเกณฑ์ที่กำหนดโดย
    ธปท. และปรับปรุงเพิ่มด้วยจำนวนเงินเพิ่มเติมที่คาดว่าจะเรียกเก็บจากลูกหนี้ไม่ได้
    โดยการวิเคราะห์และประเมินฐานะของลูกหนี้จากประสบการณ์ในการพิจารณาความเสี่ยงและมูลค่าหลักประกันประกอบ
    ค่าเผื่อหนี้สงสัยจะสูญที่ตั้งเพิ่ม(ลด)บันทึกบัญชีเป็นค่าใช้จ่ายในระหว่างปี

-   สำหรับลูกหนี้จัดชั้นปกติ (รวมลูกหนี้ที่ผ่านการปรับโครงสร้างหนี้)
    และลูกหนี้จัดชั้นกล่าวถึงเป็นพิเศษ บริษัทฯและบริษัทย่อยกันสำรองในอัตราไม่ต่ำกว่าร้อยละ 1
    และ 2 ตามลำดับ ของยอดหนี้ เงินต้นคงค้าง (ไม่รวมดอกเบี้ยค้างรับ) หลังหักหลักประกัน
    ซึ่งหลักประกันดังกล่าวรวมถึงรถยนต์ภายใต้สัญญาเช่าซื้อและเช่าการเงิน
    และสำหรับลูกหนี้ด้อยคุณภาพ บริษัทฯและบริษัทย่อยกันเงินสำรองในอัตราร้อยละ 100
    สำหรับส่วนต่างระหว่างยอดหนี้ตามบัญชีกับมูลค่าปัจจุบันของกระแสเงินสดที่คาดว่าจะได้รับจากลูกหนี้หรือมูลค่าปัจจุบันของกระแสเงินสดที่คาดว่าจะได้รับจากการจำหน่ายหลักประกัน
    โดยใช้อัตราดอกเบี้ยคิดลดและระยะเวลาที่คาดว่าจะจำหน่ายหลักประกันได้ตามหลักเกณฑ์ของ
    ธปท. ทั้งนี้
    สำหรับลูกหนี้ด้อยคุณภาพที่เป็นลูกหนี้ตามสัญญาเช่าซื้อหรือลูกหนี้ตามสัญญาเช่าการเงินจะถือว่าไม่มีหลักประกัน

สำหรับลูกหนี้ตามสัญญาเช่าซื้อส่วนบุคคลของบริษัทย่อยที่ประกอบธุรกิจธนาคาร ตั้งแต่วันที่ 1 มกราคม
2555 บริษัทย่อยกันเงินสำรองเป็นกลุ่มลูกหนี้ (Collective Approach)
ตามการจัดกลุ่มลูกหนี้ที่มีความเสี่ยงลักษณะเดียวกัน
โดยพิจารณาจากผลขาดทุนจากประสบการณ์ในอดีต
ซึ่งคำนวณจากค่าความน่าจะเป็นที่ลูกหนี้จะผิดนัดชำระหนี้ (Probability of default)
และร้อยละของความเสียหายที่อาจจะเกิดขึ้นเมื่อลูกหนี้ผิดนัดชำระหนี้ต่อยอดหนี้ (Loss given
default) นอกจากนี้
บริษัทย่อยได้พิจารณากันสำรองเพิ่มเติมโดยคำนึงถึงผลสูญเสียที่อาจเกิดขึ้นเพิ่มเติมจากปัจจัยทางเศรษฐกิจที่อาจมีผลกระทบต่อความสามารถในการชำระหนี้ของลูกหนี้
โดยค่าตัวแปรและข้อสมมติฐานต่าง ๆ
ที่ใช้ในการคำนวณนี้ได้มีการสอบทานรายละเอียดและทบทวนความเหมาะสมอย่างสม่ำเสมอ

-   บริษัทย่อยที่ประกอบธุรกิจหลักทรัพย์ตั้งค่าเผื่อหนี้สงสัยจะสูญโดยการประเมินฐานะของลูกหนี้แต่ละรายโดยพิจารณาความเสี่ยงในการเรียกชำระและมูลค่าของหลักทรัพย์ที่ใช้ค้ำประกัน
    และตั้งค่าเผื่อหนี้สงสัยจะสูญเมื่อหนี้นั้นมีหลักประกันไม่เพียงพอและ/หรือมีโอกาสได้รับชำระคืนไม่ครบ
    ทั้งนี้บริษัทย่อยถือพื้นฐานการจัดชั้นหนี้และตั้งสำรองตามหลักเกณฑ์ที่กำหนดโดย กลต.

-   บริษัทย่อยที่ประกอบธุรกิจให้เช่าซื้อและให้เช่าการเงินตั้งค่าเผื่อหนี้สงสัยจะสูญในอัตราร้อยละของยอดลูกหนี้ที่ค้างชำระสุทธิจากรายได้ที่ยังไม่ถือเป็นรายได้
    โดยคำนึงถึงจำนวนเดือนคงค้าง (อ้างอิงจากหลักเกณฑ์การจัดชั้นหนี้ของ ธปท.)
    โดยลูกหนี้ที่ค้างชำระไม่เกินกว่า 3
    เดือนจะพิจารณาตั้งค่าเผื่อหนี้สงสัยจะสูญจากยอดหนี้เงินต้นสุทธิหลังหักหลักประกัน
    และสำหรับลูกหนี้ที่ค้างชำระเกินกว่า 3
    เดือนจะพิจารณาตั้งค่าเผื่อหนี้สงสัยจะสูญโดยไม่หักหลักประกัน

-   ค่าเผื่อหนี้สงสัยจะสูญของลูกหนี้อื่นตั้งขึ้นโดยประมาณจากจำนวนหนี้ที่อาจเรียกเก็บจากลูกหนี้ไม่ได้
    ซึ่งพิจารณาจากสถานะปัจจุบันของลูกหนี้คงค้าง ณ วันที่ในงบการเงิน

-   บริษัทฯและบริษัทย่อยตัดจำหน่ายลูกหนี้ออกจากบัญชี
    เมื่อเข้าหลักเกณฑ์การตัดจำหน่ายหนี้สูญตามกฎหมายภาษีอากร
    ยกเว้นลูกหนี้ตามสัญญาเช่าซื้อของบริษัทย่อยที่ประกอบธุรกิจธนาคารพาณิชย์จะตัดจำหน่ายลูกหนี้เช่าซื้อเป็นหนี้สูญเมื่อบริษัทย่อยดังกล่าวได้กันสำรองสำหรับลูกหนี้ครบร้อยละ
    100 แล้ว
    การตัดจำหน่ายลูกหนี้เป็นหนี้สูญและหนี้สูญที่ได้รับคืนจะนำไปลดหรือเพิ่มค่าเผื่อหนี้สงสัยจะสูญ

นโยบายการตั้งสำรองค่าเผื่อการด้อยค่าของสินทรัพย์

ทุกวันสิ้นรอบระยะเวลารายงาน
บริษัทฯและบริษัทย่อยจะประเมินว่ามีข้อบ่งชี้ซึ่งแสดงว่าสินทรัพย์ของบริษัทฯและบริษัทย่อยด้อยค่าลงหรือไม่
และหากมีข้อบ่งชี้ของการด้อยค่า
บริษัทฯและบริษัทย่อยจะประเมินการด้อยค่าและรับรู้ขาดทุนจากการด้อยค่าเมื่อมูลค่าที่คาดว่าจะได้รับคืนของสินทรัพย์มีมูลค่าต่ำกว่ามูลค่าตามบัญชีของสินทรัพย์นั้น
ทั้งนี้ มูลค่าที่คาดว่าจะได้รับคืนของสินทรัพย์ หมายถึง
มูลค่ายุติธรรมหักต้นทุนในการขายของสินทรัพย์หรือมูลค่าจากการใช้สินทรัพย์แล้วแต่ราคาใดจะสูงกว่า
มูลค่ายุติธรรมของสินทรัพย์หักต้นทุนในการขาย หมายถึง
จำนวนเงินที่กิจการจะได้มาจากการจำหน่ายสินทรัพย์ในงบแสดงฐานะการเงินหักด้วยต้นทุนในการจำหน่าย
โดยการจำหน่ายนั้นผู้ซื้อกับผู้ขายมีความรอบรู้และเต็มใจในการแลกเปลี่ยนและสามารถต่อรองราคากันได้อย่างเป็นอิสระในลักษณะของผู้ที่ไม่มีความเกี่ยวข้องกัน
ในการประเมินมูลค่าจากการใช้สินทรัพย์
บริษัทฯและบริษัทย่อยจะประมาณการกระแสเงินสดในอนาคตที่คาดว่าจะได้รับจากสินทรัพย์และคำนวณคิดลดกระแสเงินสดดังกล่าวเป็นมูลค่าปัจจุบัน
โดยใช้อัตราคิดลดก่อนภาษีที่สะท้อนถึงการประเมินความเสี่ยงในสภาพตลาดปัจจุบันของเงินสดตามระยะเวลาและความเสี่ยงซึ่งเป็นลักษณะเฉพาะของสินทรัพย์ที่กำลังพิจารณาอยู่

บริษัทฯและบริษัทย่อยจะรับรู้รายการขาดทุนจากการด้อยค่าเป็นค่าใช้จ่ายในส่วนของกำไรหรือขาดทุนในงบกำไรขาดทุนเบ็ดเสร็จ

นโยบายการปรับปรุงโครงสร้างหนี้

บริษัทฯและบริษัทย่อยมีนโยบายการปรับปรุงโครงสร้างหนี้ เป็นไปด้วยความบริสุทธิ์ ยุติธรรม
สามารถตรวจสอบได้ เพื่อให้ลูกหนี้สามารถที่จะดำเนินธุรกิจต่อไปได้
และสามารถที่จะชำระหนี้คืนให้กับบริษัทได้สูงสุด
และได้รับความเสียหายน้อยที่สุดจากลูกหนี้มีปัญหาการปรับปรุงโครงสร้างหนี้ดังกล่าว

นโยบายการรับรู้รายได้

ดอกเบี้ยรับจากเงินให้สินเชื่อรับรู้เป็นรายได้ตามเกณฑ์คงค้างจากยอดเงินต้นที่ค้างชำระ
รายได้ตามสัญญาเช่าซื้อและสัญญาเช่าการเงินรับรู้ตามวิธีอัตราดอกเบี้ยที่แท้จริง (Effective
rate)

บริษัทฯและบริษัทย่อยหยุดรับรู้รายได้ดอกเบี้ยตามเกณฑ์คงค้างสำหรับเงินให้สินเชื่อที่ผิดนัดชำระเงินต้นหรือดอกเบี้ยเกินกำหนดสามเดือนนับจากวันครบกำหนดชำระ
และจะโอนกลับรายการดอกเบี้ยค้างรับที่เคยบันทึกบัญชี
เป็นรายได้แล้วนั้นออกจากบัญชี
การบันทึกรายได้ดอกเบี้ยหลังจากนั้นจะบันทึกตามเกณฑ์เงินสดจนกว่าจะได้รับชำระหนี้ที่ค้างเกินกำหนดชำระดังกล่าวแล้ว

บริษัทฯและบริษัทย่อยรับรู้รายได้ดอกเบี้ยสำหรับลูกหนี้ภายหลังการปรับโครงสร้างหนี้ใหม่ตามเกณฑ์คงค้าง
โดยอิงจากอัตราดอกเบี้ยที่ลูกหนี้ต้องจ่ายชำระตามสัญญา
ยกเว้นหนี้ตามสัญญาปรับโครงสร้างหนี้ที่อยู่ระหว่าง
การติดตามผลการปฏิบัติตามเงื่อนไขการปรับโครงสร้างหนี้ใหม่
ซึ่งจะรับรู้รายได้ดอกเบี้ยตามเกณฑ์เงินสดจนกว่าลูกหนี้จะปฏิบัติตามเงื่อนไขการปรับโครงสร้างหนี้ติดต่อกันไม่น้อยกว่าสามเดือนหรือสามงวดการชำระเงิน
แล้วแต่ระยะเวลาใดจะนานกว่า

บริษัทฯและบริษัทย่อยรับรู้รายได้ดอกเบี้ยจากลูกหนี้ที่รับซื้อหรือรับโอนโดยคำนวณหาอัตราผลตอบแทนที่ใช้กำหนดราคาทุนของลูกหนี้ทั้งกลุ่ม
(Yield) คูณด้วยราคาตามบัญชีใหม่ (ราคาทุนที่ซื้อ)
ของลูกหนี้คงเหลือสำหรับลูกหนี้ที่มีการจ่ายชำระในระหว่างปี
และภายหลังการทำสัญญาปรับโครงสร้างหนี้จะรับรู้รายได้ดอกเบี้ยจากลูกหนี้ที่รับซื้อหรือรับโอนตามวิธีอัตราดอกเบี้ยที่แท้จริงสำหรับลูกหนี้ที่มีการจ่ายชำระในระหว่างปี

ในกรณีที่ดอกเบี้ยหรือส่วนลดได้คิดรวมอยู่ในตั๋วเงินหรือเงินให้สินเชื่อแล้ว
ดอกเบี้ยหรือส่วนลดดังกล่าว
จะบันทึกเป็นรายได้รอตัดบัญชีและตัดจำหน่ายเป็นรายได้เฉลี่ยเท่า ๆ
กันตลอดอายุของตั๋วเงินหรือระยะเวลาของเงิน
ให้สินเชื่อนั้นหรือตามสัดส่วนของหนี้ที่ได้รับชำระ

ดอกผลจากการให้เช่าซื้อรับล่วงหน้าแสดงถึงส่วนลดดอกเบี้ยที่ตัวแทนจำหน่ายรถยนต์ให้กับลูกค้าซึ่งจะทยอยรับรู้เป็นรายได้ตามวิธีอัตราดอกเบี้ยที่แท้จริงเช่นเดียวกับดอกเบี้ยตามสัญญาเช่าซื้อ

5.3 เงินลงทุนในหลักทรัพย์

นโยบายเกี่ยวกับเงินลงทุนในหลักทรัพย์

บริษัทฯ เล็งเห็นว่าการบริหารเงินลงทุนเป็นส่วนสำคัญในการดำเนินธุรกิจของบริษัทฯ
ซึ่งรวมไปถึงการลงทุนในหลักทรัพย์ชั่วคราวและระยะยาวทั้งภาครัฐและเอกชน
โดยกำหนดให้มีการทบทวนแผนการลงทุนทุกปี
หรือทุกครั้งที่มีสถานการณ์เปลี่ยนแปลงในตลาดเงินและตลาดทุนอย่างมีนัยสำคัญ
และให้มีการวัดผลตอบแทนและความเสี่ยงจากการลงทุนรายงานต่อผู้บริหารระดับสูงอย่างสม่ำเสมอ

บริษัทฯ มีนโยบายการลงทุนในตราสารทุนและตราสารหนี้ ในธุรกิจที่มีแนวโน้มดี ความเสี่ยงต่ำ
และมีโอกาสได้รับผลตอบแทนสูง นอกจากนั้น บริษัทฯ
กำหนดให้มีหน่วยงานรับผิดชอบดูแลการลงทุนในส่วนของตราสารทุนและตราสารหนี้แยกจากกัน
ซึ่งต้องปฏิบัติภายใต้หลักเกณฑ์ ขั้นตอน และวิธีการปฏิบัติงานที่ทางการกำหนด

การบริหารความเสี่ยงจากการลงทุน

ปัจจุบัน บริษัทฯ บริหารความเสี่ยงจากการลงทุนตั้งแต่การพิจารณาอนุมัติการลงทุน
ติดตามทบทวนผลการลงทุน รวมทั้งกำหนดนโยบาย การลงทุน
ส่วนการบริหารความเสี่ยงจากการเปลี่ยนแปลงของราคาตลาด (Market Risk) บริษัทฯ
ได้นำเทคนิค Value at Risk หรือ VaR มาใช้ในการวัดความเสี่ยงของเงินลงทุนแต่ละตัว
และวิเคราะห์ความเสี่ยงของ Portfolio ได้ เพื่อที่จะกำหนด Limit ของความเสี่ยงที่บริษัทฯ
จะยอมรับได้และจะนำไปใช้ในการจัดสรรเงินกองทุน (Capital Allocation)
เพื่อรองรับความเสี่ยงที่จะเกิดขึ้นได้ในอนาคตต่อไป

การตั้งสำรองค่าเผื่อการปรับมูลค่าและค่าเผื่อการด้อยค่า

บริษัทฯ
พิจารณาค่าเผื่อการปรับมูลค่าและค่าเผื่อการด้อยค่าของเงินลงทุนโดยใช้วิธีการประเมินมูลค่า
ยุติธรรม โดยในการกำหนดราคายุติธรรมขึ้นอยู่กับลักษณะของตราสารทางการเงิน
โดยมีรายละเอียดการตั้งค่าเผื่อการปรับมูลค่าและค่าเผื่อการด้อยค่าของเงินลงทุนแต่ละประเภทของบริษัทฯ
ตามในตารางที่ได้แสดงไว้ใน ส่วนที่ 1 หัวข้อ ฐานะทางการเงินและผลการดำเนินงาน

5.4 การลงทุนในบริษัทย่อยและบริษัทร่วม

นโยบายการลงทุนในบริษัทย่อยและบริษัทร่วม

บริษัทฯ มีนโยบายการลงทุนในบริษัทย่อยและบริษัทร่วม เพื่อสนับสนุนการดำเนินงานหลักของบริษัทฯ
ซึ่งเป็นสถาบันการเงินที่ดำเนินธุรกิจการให้บริการทางการเงินอย่างครบวงจร
บริษัทย่อยและบริษัทร่วมส่วนใหญ่จึงเกี่ยวข้องกับธุรกิจที่ให้บริการทางการเงิน เช่น ธุรกิจธนาคาร
ธุรกิจลีสซิ่ง ธุรกิจประกันภัย ธุรกิจประกันชีวิต ธุรกิจหลักทรัพย์ ธุรกิจจัดการลงทุน
ธุรกิจบริหารสินทรัพย์ เป็นต้น ทั้งนี้ บริษัทฯ ไม่มีการกำหนดเงินลงทุนในบริษัทย่อยและบริษัทร่วม
วงเงินลงทุนขึ้นอยู่กับความจำเป็นของทุนจดทะเบียนและปริมาณเงินที่จำเป็นต่อการดำเนินธุรกิจนั้นๆ
โดยสัดส่วนการถือหุ้นและมูลค่าการลงทุนในบริษัทย่อยและบริษัทร่วมของบริษัทฯ
ได้เปิดเผยไว้ในส่วนที่ 1 หัวข้อ ลักษณะการประกอบธุรกิจ

นโยบายการบริหารงานในบริษัทย่อยและบริษัทร่วม

บริษัทฯ
มีนโยบายการบริหารงานในบริษัทย่อยและบริษัทร่วมแตกต่างไปตามลักษณะธุรกิจและกลยุทธ์การลงทุน
การบริหารงานมีลักษณะเป็นการกระจายอำนาจ แต่จะมีการควบคุมนโยบายหลัก โดยบริษัทฯ
จะส่งผู้แทนหรือผู้บริหารของบริษัทฯ
เข้าเป็นกรรมการเพื่อร่วมกำหนดนโยบายการดำเนินธุรกิจให้สอดคล้องตามนโยบายหลักของบริษัทแม่และร่วมบริหารงานในบริษัทย่อย

สำหรับบริษัทร่วมที่บริษัทฯ มีสัดส่วนการถือหุ้นไม่มาก บริษัทฯ
อาจส่งเพียงตัวแทน/ผู้บริหารเข้าเป็นกรรมการ เพื่อร่วมกำหนดนโยบายหลักเท่านั้น
ส่วนการบริหารงานภายในบริษัทฯ ดำเนินการตามอำนาจคณะกรรมการบริหาร

ขอบเขตอำนาจในการควบคุม/การมีส่วนร่วมในการกำหนดนโยบาย

ขอบเขตอำนาจในการควบคุมบริษัทย่อยและบริษัทร่วมขึ้นอยู่กับสัดส่วนการถือหุ้น
หากมีสัดส่วนการถือหุ้นสูง บริษัทฯ
จะมีขอบเขตอำนาจในการควบคุมการบริหารงานมากกว่าบริษัทที่มีสัดส่วนการถือหุ้นต่ำกว่า
อย่างไรก็ตาม โดยทั่วไป บริษัทฯ
จะมีส่วนร่วมในการกำหนดนโยบายโดยการส่งตัวแทนหรือผู้บริหารของบริษัทฯ
เข้าเป็นกรรมการในบริษัทย่อยหรือบริษัทร่วมเพื่อร่วมกำหนดนโยบายของบริษัทย่อยหรือบริษัทร่วมนั้นๆ

การส่งตัวแทนของบริษัทฯ ไปเป็นกรรมการในบริษัทย่อยและบริษัทร่วม

บริษัทฯ อาจส่งผู้บริหารของบริษัทฯ พนักงาน หรือตัวแทนผู้ทรงคุณวุฒิ
เข้าเป็นกรรมการหรือกรรมการอิสระในบริษัทย่อยและบริษัทร่วม
เพื่อร่วมบริหารงานหรือกำหนดนโยบายหลักในบริษัทย่อยและบริษัทร่วมนั้นๆ